Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1348

e) A Nemzetközi Irodát a d) pont alapján értesítõ egyetlen átvevõ hivatal sem utasíthatja vissza azoknak az elektronikus formában vagy elektronikus úton benyújtott nemzetközi bejelentéseknek a kezelését, amelyek kielégítik az Ügyintézési Utasítások irányadó követelményeit. 89bis.2 Egyéb iratok A nemzetközi bejelentésekkel kapcsolatos egyéb iratokra és levelezésre a 89bis.1 szabály rendelkezéseit megfelelõen alkalmazni kell. 89bis.3 Hivatalok közötti továbbítás Ha a Szerzõdés, e Végrehajtási Szabályzat vagy az Ügyintézési Utasítások elõírják, hogy valamely nemzeti hivatal vagy kormányközi szervezet egy másik hivatalhoz vagy kormányközi szervezethez iratokat, értesítéseket, közléseket vagy levelezést továbbítson, a feladó és a címzett egyetértése esetén a továbbítás történhet elektronikus formában vagy elektronikus úton. 89ter szabály Papíron benyújtott iratok példányai elektronikus formában 89ter.1 Papíron benyújtott iratok példányai elektronikus formában Bármelyik nemzeti hivatal vagy kormányközi szervezet elõírhatja, hogy ha a nemzetközi bejelentést vagy a nemzetközi bejelentésre vonatkozó egyéb iratot papíron nyújt- 2002/162. szám ják be, a bejelentõ egy példányt az Ügyintézési Utasításoknak megfelelõen elektronikus formában továbbíthat.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes